Matsjoerie

Matsjoerie (Kryptolebias marmoratus; ingles: Mangrove Rivulus of Marmored killifish) ta un especie di pisca di e famia Rivulidae.

 Descripcion 
E especie ta crece te na un largura maximo 75mm.Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París, Francia, 399 p. Su color por varia di cora scur te crema. E color generalmente ta coresponde na su habitat: ehemplarnan cla ta wordo haya den awanan sushi cu substrato cla, mientras cu ehemplarnan scur ta wordo mas tanto haya den awa cu substrato scur.

E pisca ta alimenta di animalnan invertebre, tanto terestre como acuatico.

 Distribucion y habitat 
E ta biba na costa na e banda oost di Nort, Sentro y Sur America, te na Brasil.Costa, W.J.E.M., 2003. «Rivulidae (South American Annual Fishes)». p. 526-548. Den R.E. Reis, S.O. Kullander y C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil. E especie ta nativo na Aruba, Corsou, Boneiro y Sint Maarten.Mangrove Rivulus Kryptolebias marmoratus, Dutch Caribbean Species Register 

E ta biba den canalnan di awa di poco profundidad, piscinanan cu fondo di lodo, bahia y areanan cu mangel, hopi biaha caminda e nivel di oxigeno ta abou. E ta wordo haya tipicamente den areanan cu mangel tan y tin biaha ta biba den buraco di cangreu di e especie Cardisoma guanhumi.Hill, K: Rivulus marmoratus.  Smithsonian Marine Station na Fort Pierce. 

Durante temporada di secura, ora su habitat ta seco, e especie por sconde den tera, basta cu e substrato ta keda humedo. E ta absorba oxigeno atraves di su cuero. E cuero ta ekipa tambe cu celnan cu ta mantene un balans corecto di awa y salo den e curpa. Cientificonan a descubri cu K. marmoratus por sobrebibi pa mas cu 66 dia consecutivo pafo di awa, halando aire atraves di su cuero."Tropical fish can live for months out of water", Reuters, Wed Nov 14, 2007 9:05pm GMT  Durante temporada di awasero e especie por move riba tera tambe. 

Kategoria:Karibe Hulandes
Kategoria:Piská